El Decret 253/2008, de 16 de desembre, pel qual es regulen els cursos de formació en benestar animal, es va adoptar amb l'objectiu d'establir la tipologia, el contingut, l'organització i l'homologació dels cursos de formació en benestar animal als efectes de l'expedició del certificat acreditatiu per al seu reconeixement en el territori de la Unió Europea.
A l'article 2.2 estableix que mitjançant una ordre del conseller o la consellera competent en matèria d'agricultura i ramaderia es podrà ampliar o modificar la tipologia dels cursos i el seu contingut quan les normes d'àmbit comunitari ho facin necessari.
Alhora, la disposició final primera del Decret autoritza la persona titular del departament competent en matèria d'agricultura i ramaderia, en l'àmbit de les seves competències, per dictar les disposicions necessàries per al seu desplegament i aplicació.
El benestar dels animals és un valor consagrat en l'àmbit de la Unió Europea.
El preàmbul del Reglament (CE) 1099/2009 del Consell, de 24 de novembre de 2009, relatiu a la protecció dels animals en el moment de la matança, expressa que un personal degudament format i qualificat millora les condicions en el maneig dels animals i en garanteix el benestar en el moment del sacrifici.
En aquest sentit l'article 7 determina que la matança i les altres operacions connexes amb aquesta han de ser realitzades únicament per persones amb el nivell de competència i formació adequat a aquesta finalitat, de manera que no es causi als animals un dolor, angoixa o patiment evitables.
Alhora, imposa l'obligació als estats membres de vetllar per tal que s'ofereixin cursos de formació especialitzada en funció de les diverses categories d'animals, a tot el personal involucrat en la matança i les operacions que s'hi relacionen.
Les especificacions establertes per aquest Reglament, juntament amb les mesures transitòries que conté, fan necessària, així doncs, una adequació tècnica del Decret 253/2008, de 16 de desembre, que es du a terme mitjançant la modificació del seu annex.
En conseqüència, a proposta de la Direcció General d'Agricultura i Ramaderia i en ús de les atribucions que m'han estat conferides,
L'apartat 1.6 de l'annex del Decret 253/2008, de 16 de desembre, pel qual es regulen els cursos de formació en benestar animal, es substitueix pel que s'estableix a l'annex d'aquesta Ordre.
D'acord amb el que estableix l'article 29.2 del Reglament (CE)1099/2009 del Consell, de 24 de novembre de 2009, relatiu a la protecció dels animals en el moment de la matança, la persona titular de la direcció general competent en matèria de ramaderia pot emetre, fins al 8 de desembre de 2015, certificats de competència en favor de les persones interessades que, no obstant no disposar de la formació tècnica requerida, aportin acreditació d'experiència professional d'una durada no inferior a tres anys en l'exercici de les funcions pròpies de qualsevol dels mòduls inclosos en el punt 1.6 de l'annex d'aquesta Ordre.
S'habilita la persona titular de la direcció general competent en matèria de ramaderia per establir, mitjançant una resolució, el model normalitzat per sol·licitar el reconeixement d'experiència a què es refereix la disposició transitòria.
Aquesta resolució es publicarà en el web del departament competent en matèria de ramaderia.
1.6 Cursos de benestar animal durant el sacrifici
1.6.1 Mòdul específic per al personal encarregat de benestar animal (20 hores).
Exposició del pla del curs i distribució del material didàctic.
La necessitat de formació en benestar animal.
Passat, present i futur del benestar animal a la UE i al món.
Coneixement de l'anatomia i fisiologia de les diferents espècies d'animals de renda, en els aspectes que en condicionen el benestar.
Diferències anatòmiques i fisiològiques entre espècies, que condicionen diferents comportaments i capacitats.
El comportament d'acord amb l'espècie, la raça i l'estat.
Condicionants anatòmics, sensorials i d'altres que en condicionen el comportament.
Concepte de benestar i factors que el condicionen.
Manifestació i mesura de la manca de benestar.
Relacions del benestar amb la producció i la sanitat animal.
Aspectes socials del benestar animal.
El benestar animal a la legislació
El punt de vista de la societat sobre el benestar dels animals.
Benestar animal, qualitat i seguretat alimentària.
El benestar com a factor econòmic.
Repercussions del benestar animal en la productivitat de les explotacions i la qualitat dels productes.
El benestar animal a la pràctica diària
Les instal·lacions i els equips en relació amb el benestar.
Diferències de requeriments de les diverses espècies i fases productives.
Repercussió de l'ambient i el maneig dels animals sobre el seu benestar.
Requeriments ambientals i de maneig.
Modificacions en la programació i el funcionament de l'explotació, el transport i el sacrifici.
Els requeriments en quantitat, qualitat i forma de subministrament d'aigua i aliment.
La higiene i la prevenció sanitària com a factors de benestar.
Els moviments i trasllats d'animals.
La separació i reagrupament de lots.
La càrrega i descàrrega dels animals.
La manera d'acostar-se i conduir els animals.
Actuacions en cas d'emergència a l'explotació, el transport o el sacrifici.
Sacrifici d'urgència a l'explotació, el transport o l'escorxador.
Maneig d'animals amb condicionants específics (gestants, lactants, malalts, ferits).
Els registres a les explotacions ramaderes, el transport i l'escorxador.
La documentació sanitària i de benestar animal.
Requeriments de seguretat per al personal que treballa amb animals.
La importància del benestar en el transport, la descàrrega, el sacrifici i els moments previs a aquest.
Legislació específica de benestar en els moments previs i en el sacrifici i referència a la legislació en transport i descàrrega.
Condicionants estructurals dels escorxadors: molls de descàrrega, corrals, passadissos i línies de sacrifici en relació amb les diferents espècies.
Manera correcta de realització.
Visita a un escorxador i seguiment de tota la línia des de la descàrrega fins al sacrifici.
Es pot substituir íntegrament la visita per l'exposició de diferent material audiovisual adequat i relatiu tant a instal·lacions com a maneig.
Crítica i discussió de les exposicions.
Taller de discussió amb les aportacions dels assistents.
Posada en comú de les experiències i conclusions.
1.6.2 Mòdul específic sobre benestar animal durant el sacrifici en escorxadors d'aus (10 hores).
Condicionants estructurals dels escorxadors: molls d'espera i línies de sacrifici d'aus.
1.6.3 Mòdul específic sobre benestar animal durant el sacrifici en escorxadors de conills (10 hores).
Condicionants estructurals dels escorxadors: molls d'espera i línies de sacrifici de conills.
Subjecció i maneig dels conills.
1.6.4 Mòdul específic sobre benestar animal durant el sacrifici en escorxadors de boví i equí (10 hores).
La importància del benestar en el transport, descàrrega, conducció i subjecció del bestiar boví i equí en els moments previs al sacrifici.
Condicionants estructurals dels escorxadors: molls de descàrrega, corrals, passadissos i línies de sacrifici en relació amb boví i equí.
1.6.5 Mòdul específic sobre benestar animal durant el sacrifici en escorxadors d'oví i cabrum (10 hores).
La importància del benestar en el transport, descàrrega, conducció i subjecció del bestiar oví i cabrum en els moments previs al sacrifici.
Legislació específica de protecció dels animals en el moment del transport pel que fa a la descàrrega conducció i maneig dels animals.
Condicionants estructurals dels escorxadors: molls de descàrrega, corrals, passadissos i línies de sacrifici en relació amb boví i èquids.
1.6.6 Mòdul específic sobre benestar animal durant el sacrifici en escorxadors de porcí (10 hores).
La importància del benestar en el transport, descàrrega, conducció i subjecció del bestiar porcí en els moments previs al sacrifici.
Condicionants estructurals dels escorxadors: molls de descàrrega, corrals, passadissos i línies de sacrifici en relació amb porcí.